title: 2014/888/ES: 2014 m. gruodžio 4 d. Tarybos sprendimas dėl Konvencijos dėl tarptautinių interesų, susijusių su mobiliąja įranga, Protokolo dėl su geležinkelių riedmenimis susijusių dalykų, priimto Liuksemburge 2007 m. vasario 23 d. , patvirtinimo Europos Sąjungos vardu

text:
10.12.2014

               LT

               Europos Sąjungos oficialusis leidinys

               L 353/9

         TARYBOS SPRENDIMAS
   2014 m. gruodžio 4 d.
   dėl Konvencijos dėl tarptautinių interesų, susijusių su mobiliąja įranga, Protokolo dėl su geležinkelių riedmenimis susijusių dalykų, priimto Liuksemburge 2007 m. vasario 23 d., patvirtinimo Europos Sąjungos vardu

      (2014/888/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 2 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Sąjunga stengiasi sukurti bendrą teisminę erdvę, grindžiamą teismo sprendimų tarpusavio pripažinimo principu;

               (2)

               2007 m. vasario 23 d. Liuksemburge priimtas Konvencijos dėl tarptautinių interesų, susijusių su mobiliąja įranga, Protokolas dėl su geležinkelių riedmenimis susijusių dalykų (toliau – Geležinkelių protokolas) naudingai prisideda prie šios srities reguliavimo tarptautiniu lygiu. Todėl pageidautina kuo greičiau pradėti taikyti to dokumento nuostatas, susijusias su Sąjungos išimtinei kompetencijai priklausančiais klausimais;

               (3)

               Komisija Europos bendrijos vardu derėjosi dėl Geležinkelių protokolo dalių, priklausančių Bendrijos išimtinei kompetencijai;

               (4)

               Geležinkelių protokolo XXII straipsnio 1 dalyje nustatyta, kad regioninės ekonominės integracijos organizacijos, kurių kompetencijai priklauso tam tikri tame protokole reglamentuojami dalykai, gali pasirašyti, priimti, patvirtinti jį arba prie jo prisijungti;

               (5)

               Geležinkelių protokole nagrinėjami ir kai kurie klausimai, reglamentuojami Tarybos reglamentu (EB) Nr. 44/2001 (1), kuris nuo 2015 m. sausio 10 d. bus pakeistas Europos Parlamento ir Tarybos reglamentu (ES) Nr. 1215/2012 (2), Tarybos reglamentu (EB) Nr. 1346/2000 (3), Europos Parlamento ir Tarybos reglamentu (EB) Nr. 593/2008 (4), Europos Parlamento ir Tarybos direktyva 2008/57/EB (5) ir Europos Parlamento ir Tarybos reglamentu (EB) Nr. 881/2004 (6);

               (6)

               Bendrija Geležinkelių protokolą pasirašė 2009 m. gruodžio 10 d., po to, kai 2009 m. lapkričio 30 d. buvo priimtas Tarybos sprendimas 2009/940/EB (7);

               (7)

               Sąjunga turi išimtinę kompetenciją kai kuriais Geležinkelių protokolo reglamentuojamais klausimais, o valstybių narių kompetencijai priklauso kiti tuo dokumentu reglamentuojami klausimai;

               (8)

               todėl Sąjunga turėtų patvirtinti Geležinkelių protokolą;

               (9)

               Geležinkelių protokolo XXII straipsnio 2 dalyje nustatyta, kad regioninė ekonominės integracijos organizacija pasirašymo, priėmimo, patvirtinimo arba prisijungimo metu padaro pareiškimą ir jame nurodo tame protokole reglamentuojamus klausimus, kuriuos tos organizacijos valstybės narės perdavė jos kompetencijai;

               (10)

               pasirašydama Geležinkelių protokolą, Bendrija padarė reikalingą pareiškimą dėl savo kompetencijos. Tačiau patvirtindama Geležinkelių protokolą, Sąjunga turėtų atnaujinti tą pareiškimą, kad būtų ištaisyta faktinė klaida ir atsižvelgta į teisėkūros pokyčius bei Kroatijos Respublikos įstojimą į Sąjungą;

               (11)

               Geležinkelių protokolo VI, VIII, IX ir X straipsniai taikomi tik tuo atveju, jei Susitariančioji Šalis pagal Geležinkelių protokolo XXVII straipsnį padarė pareiškimą, ir tik tame pareiškime nurodytomis sąlygomis. Patvirtindama Geležinkelių protokolą, Sąjunga neturėtų daryti pareiškimo pagal XXVII straipsnio 2 dalį dėl VIII straipsnio taikymo, taip pat pareiškimų pagal XXVII straipsnio 1 ir 3 dalis. Valstybių narių kompetencijai su nemokumu susijusių materialinės teisės normų srityje nebus daroma poveikio;

               (12)

               Jungtinei Karalystei ir Airijai privalomas Reglamentas (EB) Nr. 44/2001, kuris nuo 2015 m. sausio 10 d. bus pakeistas Reglamentu (ES) Nr. 1215/2012, Reglamentas (EB) Nr. 1346/2000, Reglamentas (EB) Nr. 593/2008, Direktyva 2008/57/EB ir Reglamentas (EB) Nr. 881/2004, todėl jos dalyvauja priimant ir taikant šį sprendimą;

               (13)

               pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Konvencijos dėl tarptautinių interesų, susijusių su mobiliąja įranga, Protokolas dėl su geležinkelių riedmenimis susijusių dalykų, priimtas Liuksemburge 2007 m. vasario 23 d. (8)

   2 straipsnis
   Tarybos Pirmininkas įgaliojamas paskirti asmenį (-is), įgaliotą (-us) Sąjungos vardu deponuoti Geležinkelių protokolo XXI straipsnyje numatytą patvirtinimo dokumentą (9).
   3 straipsnis
   Patvirtindama Geležinkelių protokolą, Sąjunga padaro priede išdėstytą pareiškimą, laikydamasi Protokolo XXII straipsnio 2 dalies.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gruodžio 4 d.

            Tarybos vardu

            Pirmininkas

         A. ORLANDO

      (1)  2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, 2001 1 16, p. 1).

      (2)  2012 m. gruodžio 12 d. Europos Parlamento ir Tarybos reglamentas (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 351, 2012 12 20, p. 1).

      (3)  2000 m. gegužės 29 d. Tarybos reglamentas (EB) Nr. 1346/2000 dėl bankroto bylų (OL L 160, 2000 6 30, p. 1).

      (4)  2008 m. birželio 17 d. Europos Parlamento ir Tarybos reglamentas (EB) Nr. 593/2008 dėl sutartinėms prievolėms taikytinos teisės (Roma I) (OL L 177, 2008 7 4, p. 6).

      (5)  2008 m. birželio 17 d. Europos Parlamento ir Tarybos direktyva 2008/57/EB dėl geležinkelių sistemos sąveikos Bendrijoje (OL L 191, 2008 7 18, p. 1).

      (6)  2004 m. balandžio 29 d. Europos Parlamento ir Tarybos reglamentas (EB) Nr. 881/2004, įsteigiantis Europos geležinkelio agentūrą (Agentūros reglamentas) (OL L 164, 2004 4 30, p. 1).

      (7)  2009 m. lapkričio 30 d. Tarybos sprendimas 2009/940/EB dėl Europos bendrijos pasirašomo Konvencijos dėl tarptautinių interesų, susijusių su mobiliąja įranga, Protokolo dėl su geležinkelių riedmenimis susijusių dalykų, priimto Liuksemburge 2007 m. vasario 23 d. (OL L 331, 2009 12 16, p. 1).

      (8)  Geležinkelių protokolo tekstas paskelbtas OL L 331, 2009 12 16, p. 5 kartu su sprendimu dėl pasirašymo.

      (9)  Geležinkelių protokolo įsigaliojimo Sąjungai datą Europos Sąjungos oficialiajame leidinyje paskelbs Tarybos Generalinis sekretoriatas.

      PRIEDAS
      Pareiškimas pagal XXII straipsnio 2 dalį dėl Europos Sąjungos kompetencijos Konvencijos dėl tarptautinių interesų, susijusių su mobiliąja įranga, Protokolo dėl su geležinkelių riedmenimis susijusių dalykų (Geležinkelių protokolas), priimto Liuksemburge 2007 m. vasario 23 d., reglamentuojamais klausimais, kuriuos valstybės narės perdavė Sąjungos kompetencijai

                  1.

                  Geležinkelių protokolo XXII straipsnyje nustatyta, kad regioninės ekonominės integracijos organizacijos, kurias sudaro nepriklausomos valstybės ir kurių kompetencijai priklauso tam tikri tame Protokole reglamentuojami klausimai, gali jį pasirašyti, priimti, patvirtinti arba prie jo prisijungti, jeigu padaro XXII straipsnio 2 dalyje nurodytą pareiškimą. Sąjunga nusprendė patvirtinti Geležinkelių protokolą, ir todėl daro tokį pareiškimą.

                  2.

                  Europos Sąjungos valstybės narės yra Belgijos Karalystė, Bulgarijos Respublika, Čekijos Respublika, Danijos Karalystė, Vokietijos Federacinė Respublika, Estijos Respublika, Airija, Graikijos Respublika, Ispanijos Karalystė, Prancūzijos Respublika, Kroatijos Respublika, Italijos Respublika, Kipro Respublika, Latvijos Respublika, Lietuvos Respublika, Liuksemburgo Didžioji Hercogystė, Vengrija, Maltos Respublika, Nyderlandų Karalystė, Austrijos Respublika, Lenkijos Respublika, Portugalijos Respublika, Rumunija, Slovėnijos Respublika, Slovakijos Respublika, Suomijos Respublika, Švedijos Karalystė, Jungtinė Didžiosios Britanijos ir Šiaurės Airijos Karalystė.

                  3.

                  Tačiau pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius šis pareiškimas netaikomas Danijos Karalystei.

                  4.

                  Šis pareiškimas netaikomas toms valstybių narių teritorijoms, kurioms netaikoma Sutartis dėl Europos Sąjungos veikimo (žr. tos Sutarties 355 straipsnį), ir jis nedaro poveikio tiems teisės aktams ar pozicijoms, kuriuos atitinkamos valstybės narės gali priimti pagal Geležinkelių protokolą tų teritorijų vardu ir interesais.

                  5.

                  Europos Sąjungos valstybės narės perdavė Sąjungai kompetenciją klausimais, kurie gali daryti poveikį Tarybos reglamentu (EB) Nr. 44/2001 (1), kuris nuo 2015 m. sausio 10 d. bus pakeistas Europos Parlamento ir Tarybos reglamentu (ES) Nr. 1215/2012 (2), Tarybos reglamentu (EB) Nr. 1346/2000 (3), Europos Parlamento ir Tarybos reglamentu (EB) Nr. 593/2008 (4), Europos Parlamento ir Tarybos direktyva 2008/57/EB (5) ir Europos Parlamento ir Tarybos reglamentu (EB) Nr. 881/2004 (6), nustatytoms taisyklėms arba jas iš dalies keisti.

                  6.

                  Kiek tai susiję su transporto priemonių numeravimo sistema, Sąjunga Komisijos sprendimu 2006/920/EB (7), kuris 2012 m. lapkričio 14 d. buvo iš dalies pakeistas Komisijos sprendimu 2012/757/ES (8), priėmė numeravimo sistemą, kuri yra tinkama geležinkelių riedmenims identifikuoti, kaip nurodyta Geležinkelių protokolo XIV straipsnyje.
                  Be to, Sąjunga padarė nemažą pažangą Sąjungos valstybių narių duomenų keitimosi ir tarptautinio registro srityje priėmusi Komisijos Sprendimą 2007/756/EB (9), kuris 2012 m. lapkričio 14 d. buvo iš dalies pakeistas Sprendimu 2012/757/ES. Pagal tą sprendimą Europos Sąjungos valstybės narės įdiegė nacionalinius transporto priemonių registrus, ir turėtų būti išvengta informacijos dubliavimo su tarptautiniu registru.

                  7.

                  Sąjunga nedaro pareiškimo pagal XXVII straipsnio 2 dalį dėl VIII straipsnio taikymo, ji taip pat nedaro pareiškimų pagal XXVII straipsnio 1 ir 3 dalis. Valstybės narės išlaiko savo kompetenciją su nemokumu susijusių materialinės teisės normų srityje.

                  8.

                  Naudojimasis kompetencija, kurią valstybės narės perdavė Sąjungai pagal Europos Sąjungos sutartį ir Sutartį dėl Europos Sąjungos veikimo, dėl savo prigimties gali nuolat vystytis. Remiantis tomis Sutartimis, kompetentingos institucijos gali priimti sprendimus, kuriais nustatoma Sąjungos kompetencijos apimtis. Todėl Sąjunga pasilieka teisę atitinkamai iš dalies keisti šį pareiškimą, tačiau tai nėra būtina sąlyga jai naudotis savo kompetencija Geležinkelių protokolo reglamentuojamais klausimais.

         (1)  2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, 2001 1 16, p. 1).

         (2)  2012 m. gruodžio 12 d. Europos Parlamento ir Tarybos reglamentas (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 351, 2012 12 20, p. 1).

         (3)  2000 m. gegužės 29 d. Tarybos reglamentas (EB) Nr. 1346/2000 dėl bankroto bylų (OL L 160, 2000 6 30, p. 1).

         (4)  2008 m. birželio 17 d. Europos Parlamento ir Tarybos reglamentas (EB) Nr. 593/2008 dėl sutartinėms prievolėms taikytinos teisės (Roma I) (OL L 177, 2008 7 4, p. 6).

         (5)  2008 m. birželio 17 d. Europos Parlamento ir Tarybos direktyva 2008/57/EB dėl geležinkelių sistemos sąveikos Bendrijoje (OL L 191, 2008 7 18, p. 1).

         (6)  2004 m. balandžio 29 d. Europos Parlamento ir Tarybos reglamentas (EB) Nr. 881/2004, įsteigiantis Europos geležinkelio agentūrą (Agentūros reglamentas) (OL L 164, 2004 4 30, p. 1).

         (7)  2006 m. rugpjūčio 11 d. Komisijos sprendimas 2006/920/EB dėl transeuropinės paprastųjų geležinkelių sistemos Traukinių eismo organizavimo ir valdymo posistemio techninių sąveikos specifikacijos (OL L 359, 2006 12 18, p. 1).

         (8)  2012 m. lapkričio 14 d. Komisijos sprendimas 2012/757/ES dėl Europos Sąjungos traukinių eismo organizavimo ir valdymo posistemio techninės sąveikos specifikacijos, kuriuo iš dalies keičiamas Sprendimas 2007/756/EB (OL L 345, 2012 12 15, p. 1).

         (9)  2007 m. lapkričio 9 d. Komisijos sprendimas 2007/756/EB, kuriuo priimama bendra nacionalinio geležinkelių riedmenų registro specifikacija, kaip numatyta direktyvų 96/48/EB ir 2001/16/EB 14 straipsnio 4 ir 5 dalyse (OL L 305, 2007 11 23, p. 30).


22.9.2017

               LT

               Europos Sąjungos oficialusis leidinys

               C 316/272

         P8_TA(2015)0295
   Klausimai, į kuriuos atsakoma raštu (Darbo tvarkos taisyklių 130 straipsnio 3 dalies išaiškinimas)
   2015 m. rugsėjo 9 d. Europos Parlamento sprendimas dėl klausimų, į kuriuos atsakoma raštu (Darbo tvarkos taisyklių 130 straipsnio 3 dalies išaiškinimas) (2015/2152(REG))
   (2017/C 316/31)

      Europos Parlamentas,

               —

               atsižvelgdamas į 2015 m. rugsėjo 4 d. Konstitucinių reikalų komiteto pirmininkės laišką,

               —

               atsižvelgdamas į Darbo tvarkos taisyklių 226 straipsnį,

               1.

               nusprendžia prie Darbo tvarkos taisyklių 130 straipsnio 3 dalies pridėti tokį išaiškinimą:
               „Formuluotė „išimtiniais atvejais“ turi būti suprantama taip, kad papildomus klausimus būtina pateikti skubiai ir negalima laukti, kol tokį klausimą bus galima pateikti kitą mėnesį. Be to, pagal 3 dalies antrą pastraipą pateikiamų klausimų skaičius neturi viršyti nustatytos penkių klausimų per mėnesį kvotos.“

               2.

               paveda Pirmininkui perduoti šį sprendimą Tarybai ir Komisijai susipažinti.


title: 2012 m. rugsėjo 24 d. Tarybos sprendimas 2012/514/BUSP, kuriuo iš dalies keičiamas Sprendimas 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) ir pratęsiamas jo galiojimas

text:
25.9.2012

               LT

               Europos Sąjungos oficialusis leidinys

               L 257/16

         TARYBOS SPRENDIMAS 2012/514/BUSP
   2012 m. rugsėjo 24 d.
   kuriuo iš dalies keičiamas Sprendimas 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugsėjo 23 d. Taryba priėmė Sprendimą 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) (1), kuris buvo paskutinį kartą iš dalies pakeistas Sprendimu 2011/537/BUSP (2). EUPOL RD Congo įgaliojimų terminas baigiasi 2012 m. rugsėjo 30 d.;

               (2)

               2012 m. liepos 13 d. Politinis ir saugumo komitetas patvirtino rekomendaciją, kad EUPOL RD Congo įgaliojimai turėtų būti pratęsti vieneriems metams, o paskui turėtų būti įgyvendintas dvylikos mėnesių baigiamasis pereinamasis etapas, kurio tikslas – perduoti užduotis;

               (3)

               todėl EUPOL RD Congo įgaliojimai turėtų būti pratęsti iki 2013 m. rugsėjo 30 d.;

               (4)

               reikėtų nustatyti orientacinę finansavimo sumą, skirtą su EUPOL RD Congo susijusioms išlaidoms padengti laikotarpiu nuo 2012 m. spalio 1 d. iki 2013 m. rugsėjo 30 d.;

               (5)

               taip pat būtina pritaikyti tam tikras nuostatas dėl ES įslaptintos informacijos;

               (6)

               EUPOL RD Congo bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/576/BUSP iš dalies keičiamas taip:

               1)

               1 straipsnio 1 dalis pakeičiama taip:
               „1.   Bendraisiais veiksmais 2007/405/BUSP vykdant saugumo sektoriaus reformą (SSR) įkurta Europos Sąjungos policijos misija ir jos sąsaja su teisingumo sistema Kongo Demokratinėje Respublikoje (toliau – EUPOL RD Congo arba misija) pratęsiama laikotarpiui nuo 2010 m. spalio 1 d. iki 2013 m. rugsėjo 30 d.“;

               2)

               2 straipsnio 1 dalis pakeičiama taip:
               „1.   Siekiant, kad Kongo nacionalinės policijos (toliau – KNP) reformos procesas būtų brandesnis ir tvaresnis, EUPOL RD Congo padeda Kongo valdžios institucijoms įgyvendinti policijos veiksmų planą ir veikia laikydamasi Strateginiame plane nustatytų gairių. Misija prisidės prie vietos ir tarptautinių pastangų didinti KNP pajėgumus. Siekiant griežtinti kovą su seksualiniu smurtu ir nebaudžiamumu, EUPOL RD Congo dėmesį sutelkia į konkrečius veiksmus ir projektus, kuriais palaikomi jos veiksmai strateginiu reformų proceso lygiu, taip pat į pajėgumų didinimą bei glaudesnį bendradarbiavimą tarp KNP ir baudžiamosios teisės sistemos plačiąja prasme. Siekdama išvengti pastangų dubliavimo, EUPOL RD Congo dirba glaudžiai koordinuodama veiksmus su kitais Sąjungos, tarptautiniais ir dvišaliais paramos teikėjais.“;

               3)

               7 straipsnio 3 dalis pakeičiama taip:
               „3.   Visi personalo nariai laikosi misijos specialių būtiniausių veiklos saugumo standartų ir misijos saugumo plano, kuriuo grindžiama Sąjungos saugumo veiksmų vietoje politika. Siekdami apsaugoti ES įslaptintą informaciją, kuri personalo nariams yra patikėta vykdant jų pareigas, visi personalo nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendime 2011/292/ES dėl ES įslaptintos informacijos apsaugai užtikrinti skirtų saugumo taisyklių (3).

               4)

               12 straipsnis pakeičiamas taip:
               „12 straipsnis
               Saugumas
               1.   Civilinis operacijos vadas vadovauja misijos vadovo vykdomam saugumo priemonių planavimui ir užtikrina jų tinkamą bei veiksmingą įgyvendinimą EUPOL RD Congo tikslu pagal 5 ir 9 straipsnius.
               2.   Misijos vadovas yra atsakingas už misijos saugumą ir užtikrinimą, kad būtų laikomasi misijai taikytinų būtiniausių saugumo reikalavimų pagal Sąjungos politiką dėl personalo, dislokuoto už Sąjungos ribų vykdyti veiksmų pagal ES sutarties V antraštinę dalį ir ją papildančius dokumentus, saugumo.
               3.   Misijos vadovui padeda vyresnysis už misijos saugumą atsakingas pareigūnas, kuris yra atskaitingas misijos vadovui ir taip pat palaiko glaudžius darbinius santykius su Europos išorės veiksmų tarnyba (toliau – EIVT).
               4.   Pagal OPLAN EUPOL RD Congo personalo nariai, prieš pradėdami eiti pareigas, dalyvauja privalomame mokyme saugumo klausimais. Jie taip pat reguliariai dalyvauja kvalifikacijos kėlimo kursuose misijos vietoje, kuriuos organizuoja vyresnysis misijos saugumo pareigūnas.
               5.   Misijos vadovas užtikrina ES įslaptintos informacijos apsaugą pagal Sprendimą 2011/292/ES.“;

               5)

               14 straipsnio 1 dalis papildoma šia pastraipa:
               „Orientacinė finansavimo suma, skirta su misija susijusioms išlaidoms padengti laikotarpiu nuo 2012 m. spalio 1 d. iki 2013 m. rugsėjo 30 d., yra 6 750 000 EUR.“;

               6)

               16 straipsnis pakeičiamas taip:
               „16 straipsnis
               Įslaptintos informacijos teikimas
               1.   Vadovaujantis Sprendimu 2011/292/ES, vyriausiasis įgaliotinis įgaliojamas atitinkamais atvejais ir pagal misijos reikmes teikti su šiuo sprendimu susijusioms trečiosioms valstybėms misijai parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE / EU CONFIDENTIAL“ laipsnio slaptumo žyma.
               2.   Vadovaujantis Sprendimu 2011/292/ES, vyriausiasis įgaliotinis taip pat įgaliojamas pagal misijos vykdymo reikmes teikti JT misijai parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE / EU RESTRICTED“ laipsnio slaptumo žyma. Šiuo tikslu parengiami vyriausiojo įgaliotinio ir JT kompetentingų organų susitarimai.
               3.   Atsiradus konkrečioms ir su veikla susijusioms neatidėliotinoms reikmėms, vyriausiasis įgaliotinis taip pat įgaliojamas teikti priimančiajai valstybei misijai parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE / EU RESTRICTED“ laipsnio slaptumo žyma, vadovaujantis Sprendimu 2011/292/ES. Šiuo tikslu parengiami vyriausiojo įgaliotinio ir priimančiosios valstybės kompetentingų valdžios institucijų susitarimai.
               4.   Vyriausiasis įgaliotinis įgaliojamas teikti su šiuo sprendimu susijusioms trečiosioms valstybėms neįslaptintus ES dokumentus, susijusius su Tarybos svarstymais dėl misijos, ir kuriems pagal Tarybos darbo tvarkos taisyklių (4) 6 straipsnio 1 dalį taikomas profesinės paslapties reikalavimas.
               5.   Vyriausiasis įgaliotinis 1–4 dalyse nurodytus įgaliojimus ir kompetenciją sudaryti 2 ir 3 dalyse nurodytus susitarimus, gali pavesti asmenims, kurie yra jam pavaldūs, civiliniam operacijos vadui ir (arba) misijos vadovui.

               7)

               18 straipsnio antra pastraipa pakeičiama taip:
               „Jis taikomas nuo 2010 m. spalio 1 d. iki 2013 m. rugsėjo 30 d.“.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 254, 2010 9 29, p. 33.

      (2)  OL L 236, 2011 9 13, p. 8.

      (3)  OL L 141, 2011 5 27, p. 17.“;

      (4)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).“;


title: 2017 m. spalio 10 d. Tarybos sprendimas (BUSP) 2017/1838, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
11.10.2017

               LT

               Europos Sąjungos oficialusis leidinys

               L 261/17

         TARYBOS SPRENDIMAS (BUSP) 2017/1838
   2017 m. spalio 10 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. gegužės 27 d. Taryba priėmė Sprendimą (BUSP) 2016/849;

               (2)

               2017 m. rugsėjo 11 d. Jungtinių Tautų Saugumo Taryba (toliau – JT ST) priėmė Rezoliuciją 2375 (2017), kurioje pareiškė esanti itin rimtai susirūpinusi tiek dėl 2017 m. rugsėjo 2 d. Korėjos Liaudies Demokratinės Respublikos (toliau – KLDR) įvykdyto branduolinio bandymo, tiek dėl pavojaus taikai ir stabilumui, kylančio regione ir už jo ribų dėl KLDR vykdomos veiklos branduolinėje ir balistinių raketų srityse. JT Saugumo Taryba taip pat nustatė, kad toliau esama akivaizdžios grėsmės tarptautinei taikai ir saugumui;

               (3)

               JT ST rezoliucija 2375 (2017) išplėstas draudimas eksportuoti ir importuoti tam tikras prekes į ir iš KLDR ir investicijų KLDR apribojimai;

               (4)

               JT ST rezoliucija 2375 (2017) taip pat draudžiama išduoti darbo leidimus KLDR piliečiams valstybių narių jurisdikcijoje;

               (5)

               be to, JT ST rezoliucija 2375 (2017) sugriežtinama krovininių laivų sulaikymo jūroje praktika;

               (6)

               reikia tolesnių Sąjungos veiksmų siekiant įgyvendinti tam tikras šiame sprendime numatytas priemones;

               (7)

               todėl Sprendimas (BUSP) 2016/849 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2016/849 iš dalies keičiamas taip:

               1)

               1 straipsnio 1 dalies b punktas pakeičiamas taip:

                           „b)

                           visus objektus, medžiagas, įrangą, prekes ir technologijas, kuriuos, vadovaudamiesi JT ST rezoliucijos 1718 (2006) 8 punkto a papunkčio ii įtrauka, JT ST rezoliucijos 2087 (2013) 5 punkto b papunkčiu, JT ST rezoliucijos 2094 (2013) 20 punktu ir JT ST rezoliucijos 2270 (2016) 25 punktu ir JT ST rezoliucijos 2375 (2017) 4 punktu, nustatė JT Saugumo Taryba arba pagal JT ST rezoliucijos 1718 (2006) 12 punktą įsteigtas komitetas (toliau – Sankcijų komitetas) ir kuriais galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų;“;

               2)

               1 straipsnio 1 dalies i punktas pakeičiamas taip:

                           „i)

                           bet kurį kitą objektą, įtrauktą į įprastinės ginkluotės dvejopo naudojimo sąrašą, kurį patvirtino Sankcijų komitetas pagal JT ST rezoliucijos 2321 (2016) 7 punktą ir JT ST rezoliucijos 2375 (2017) 5 punktą.“;

               3)

               įterpiamas šis straipsnis:
               „6c straipsnis
               1.   Valstybių narių nacionaliniams subjektams arba naudojantis su valstybių narių vėliava plaukiojančiais laivais arba jų orlaiviais draudžiama iš KLDR įsigyti tekstilės gaminių (įskaitant audinius ir iš dalies arba visiškai pagamintus drabužius, bet jais neapsiribojant), nepriklausomai nuo to, ar KLDR teritorija yra jų kilmės vieta.
               2.   1 dalis netaikoma, kai Sankcijų komitetas konkrečiu atveju iš anksto tai patvirtina.
               3.   Valstybės narės gali leisti ne vėliau kaip iki 2017 m. gruodžio 10 d. importuoti tekstilės gaminius (įskaitant audinius ir iš dalies arba visiškai pagamintus drabužius, bet jais neapsiribojant), dėl kurių rašytinės sutartys buvo galutinai parengtos anksčiau nei 2017 m. rugsėjo 11 d., jeigu Sankcijų komitetui apie tą importą pranešama ne vėliau kaip 2018 m. sausio 24 d.“;

               4)

               9 straipsnis pakeičiamas taip:
               „9 straipsnis
               1.   Draudžiama iš KLDR importuoti, įsigyti ar perduoti naftos produktus.
               2.   Valstybių narių nacionaliniams subjektams arba per valstybių narių teritoriją arba iš jos, arba naudojantis su jų vėliava plaukiojančiais laivais ar jų orlaiviais draudžiama KLDR tiesiogiai ar netiesiogiai tiekti, parduoti ar perduoti visus rafinuotos naftos produktus, nepriklausomai nuo to, ar valstybių narių teritorija yra jų kilmės vieta.
               3.   2 dalis netaikoma rafinuotos naftos produktų, nepriklausomai nuo to, ar valstybių narių teritorija yra jų kilmės vieta, tiesioginiam ar netiesioginiam tiekimui, pardavimui ar perdavimui į KLDR, vykdomam jų nacionalinių subjektų arba per valstybių narių teritoriją arba iš jos, arba naudojantis su jų vėliava plaukiojančiais laivais ar jų orlaiviais, jei šių produktų kiekis neviršija 500 000 barelių per pradinį trijų mėnesių laikotarpį, kuris prasideda 2017 m. spalio 1 d. ir baigiasi 2017 m. gruodžio 31 d., ir, jei šių produktų kiekis neviršija 2 000 000 barelių per metus – 12 mėnesių laikotarpį, kuris prasideda 2018 m. sausio 1 d., ir vėliau kasmet, jeigu:

                           a)

                           valstybė narė kas 30 dienų praneša Sankcijų komitetui apie tokių KLDR tiektų, parduotų ar perduotų rafinuotos naftos produktų kiekį, kartu pateikdama informaciją apie visas sandorio šalis, ir

                           b)

                           tiekiant, parduodant ar perduodant rafinuotos naftos produktus nedalyvauja asmenys ar subjektai, kurie yra susiję su KLDR vykdomomis branduolinėmis arba balistinių raketų programomis ar kita JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ar 2375 (2017) draudžiama veikla, įskaitant į sąrašą įtrauktus asmenis ar subjektus, asmenis ar subjektus, veikiančius jų vardu arba jiems vadovaujant, subjektus, kuriuos jie tiesiogiai ar netiesiogiai valdo ar kontroliuoja, arba asmenis ar subjektus, kurie padeda išvengti sankcijų, ir

                           c)

                           rafinuotos naftos produktai tiekiami, parduodami ar perduodami išimtinai KLDR piliečių pragyvenimo tikslais ir yra nesusiję su pajamų gavimu KLDR vykdomoms branduolinėms ar balistinių raketų programoms arba kitai JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ar 2375 (2017) draudžiamai veiklai.

                     4.   Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“;

               5)

               įterpiamas šis straipsnis:
               „9b straipsnis
               1.   Bet kurį 12 mėnesių laikotarpį po 2017 m. rugsėjo 11 d. valstybei narei draudžiama KLDR tiekti, parduoti ar perduoti žalios naftos kiekį, kuris būtų didesnis už kiekį, valstybės narės tiektą, parduotą arba perduotą 12 mėnesių laikotarpiu prieš šią datą.
               2.   1 dalis netaikoma, kai Sankcijų komitetas, įvertinęs kiekvieną konkretų atvejį, yra iš anksto patvirtinęs, kad žalios naftos siunta yra siunčiama išimtinai KLDR piliečių pragyvenimo tikslais ir yra nesusijusi su KLDR vykdomomis branduolinėmis ar balistinių raketų programomis arba kita JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ar 2375 (2017) draudžiama veikla.
               3.   Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“;

               6)

               įterpiamas šis straipsnis:
               „9c straipsnis
               Valstybių narių nacionaliniams subjektams ar per valstybių narių teritoriją ar iš jos arba naudojantis su valstybių narių vėliava plaukiojančiais laivais ar jų orlaiviais draudžiama KLDR tiesiogiai ar netiesiogiai tiekti, parduoti ar perduoti visus kondensatus ir gamtinių dujų kondensatus, nepriklausomai nuo to, ar valstybių narių teritorija yra jų kilmės vieta. Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“;

               7)

               11 straipsnio 2 dalies c punktas pakeičiamas taip:

                           „c)

                           valstybių narių nacionaliniams subjektams arba valstybių narių teritorijoje kartu su KLDR subjektais ar asmenimis, nepriklausomai nuo to, ar jie veikia KLDR Vyriausybės naudai ar jos vardu, ar ne, kurti, palaikyti ir eksploatuoti bet kokias naujas arba jau esamas bendras įmones arba kooperatinius subjektus;“;

               8)

               11 straipsnis papildomas šiomis dalimis:
               „3.   2 dalies c punktas netaikomas bendroms įmonėms arba kooperatiniams subjektams, ypač tiems, kurie yra nekomerciniai komunalinės infrastruktūros projektai, iš kurių negaunama pelno, jei juos, įvertinęs kiekvieną konkretų atvejį, yra iš anksto patvirtinęs Sankcijų komitetas.
               4.   Valstybės narės ne vėliau kaip 2018 m. sausio 9 d. uždaro visas tokias esamas bendras įmones arba kooperatinius subjektus, jeigu tokios bendros įmonės arba kooperatinio subjekto, įvertinęs kiekvieną konkretų atvejį, nepatvirtina Sankcijų komitetas. Valstybės narės taip pat uždaro visas tokias esamas bendras įmones arba kooperatinius subjektus per 120 dienų nuo tada, kai Sankcijų komitetas atmeta prašymą juos patvirtinti.“;

               9)

               16 straipsnio 3 dalis pakeičiama taip:
               „3.   Valstybės narės, gavusios vėliavos valstybės sutikimą, tikrina atviroje jūroje plaukiojančius laivus, jei jos turi informacijos, suteikiančios pagrįstų priežasčių manyti, kad tais laivais gabenamuose kroviniuose yra objektų, kuriuos pagal šį sprendimą draudžiama tiekti, parduoti, perduoti ar eksportuoti.
               Jei valstybė narė, kuri yra vėliavos valstybė, nesutinka, kad patikrinimas būtų atliekamas atviroje jūroje, ji nurodo laivą plukdyti į atitinkamą ir patogų uostą, kad jame vietos institucijos galėtų atlikti reikalaujamą patikrinimą pagal JT ST rezoliucijos 2270 (2016) 18 punktą.
               Kai vėliavos valstybė nesutinka, kad patikrinimas būtų atliekamas atviroje jūroje, ir nenurodo laivo plukdyti į atitinkamą ir patogų uostą, kad būtų atliktas reikalaujamas patikrinimas, arba jeigu laivas atsisako vykdyti vėliavos valstybės nurodymą leisti atlikti patikrinimą atviroje jūroje arba plaukti į tokį uostą, valstybės narės skubiai pateikia Sankcijų komitetui pranešimą, kuriame pateikiami atitinkami duomenys apie incidentą, laivą ir vėliavos valstybę.“;

               10)

               16 straipsnio 6 dalis pakeičiama taip:
               „6.   Valstybės narės imasi būtinų priemonių, kad laikydamosi savo įsipareigojimų pagal taikytiną tarptautinę teisę, areštuotų ir pašalintų (pavyzdžiui, sunaikinant, padarant neveikiančiais ar netinkamais naudoti, saugant arba pašalinimo tikslu perduodant į valstybę, kuri nėra kilmės ar paskirties valstybė) per patikrinimus nustatytus objektus, kuriuos pagal JT ST rezoliucijas 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2371 (2017) ar 2375 (2017) draudžiama tiekti, parduoti, perduoti ar eksportuoti.“;

               11)

               16 straipsnis papildomas šia dalimi:
               „9.   Valstybės narės draudžia savo nacionaliniams subjektams, jų jurisdikcijai priklausantiems asmenims, jų teritorijoje įsisteigusiems arba jų jurisdikcijai priklausantiems subjektams ir su jų vėliava plaukiojantiems laivams padėti atlikti bet kokių prekių ar objektų, kurie tiekiami, parduodami ar perduodami iš KLDR arba į ją, perdavimą iš laivo į laivą arba dalyvauti tokiame perdavime, kai perduodama į laivą, plaukiojantį su KLDR vėliava arba iš tokio laivo.“;

               12)

               18a straipsnis pakeičiamas taip:
               „18a straipsnis
               1.   Valstybė narė, kuri yra Sankcijų komiteto į sąrašą įtraukto laivo vėliavos valstybė, jei Sankcijų komitetas taip nurodė, atima laivo teisę plaukioti su jos vėliava.
               2.   Valstybė narė, kuri yra Sankcijų komiteto į sąrašą įtraukto laivo vėliavos valstybė, jei Sankcijų komitetas taip nurodė, tą laivą nukreipia į Sankcijų komiteto nurodytą uostą, koordinuodama veiksmus su uosto valstybe.
               3.   Valstybė narė, kuri yra Sankcijų komiteto į sąrašą įtraukto laivo vėliavos valstybė, jei Sankcijų komitetas taip nurodė, nedelsdama išregistruoja laivą.
               4.   Valstybės narės, jei Sankcijų komitetas įtraukdamas į sąrašą taip nurodė, uždraudžia laivui įplaukti į jų uostus, išskyrus avarinės situacijos atvejus arba laivo grįžimo į savo kilmės uostą atvejus arba nebent Sankcijų komitetas iš anksto nustato, kad tokio įplaukimo reikia humanitariniais tikslais arba bet kuriais kitais tikslais, suderinamais su JT ST rezoliucijomis1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) ar 2371 (2017).
               5.   Valstybės narės, jei Sankcijų komitetas įtraukdamas į sąrašą taip nurodė, laivui taiko turto įšaldymą.
               6.   IV priede išvardijami laivai, nurodyti šio straipsnio 1–5 dalyse, kuriuos Sankcijų komitetas įtraukė į sąrašą pagal JT ST rezoliucijos 2321 (2016) 12 punktą, JT ST rezoliucijos 2371 (2017) 6 punktą ir JT ST rezoliucijos 2375 (2017) 6 ir 8 punktus.“;

               13)

               26a straipsnis pakeičiamas taip:
               „26a straipsnis
               1.   Valstybės narės neišduoda darbo leidimų KLDR piliečiams savo jurisdikcijoje, kai tai susiję su leidimu atvykti į jų teritoriją.
               2.   1 dalis netaikoma, kai Sankcijų komitetas, įvertinęs kiekvieną konkretų atvejį, iš anksto patvirtina, kad įdarbinti KLDR piliečius valstybės narės jurisdikcijoje yra reikalinga humanitarinės pagalbos teikimo, branduolinio ginklo atsisakymo ar kitu tikslu, atitinkančiu JT ST rezoliucijų 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) arba 2375 (2017) tikslus.
               3.   1 dalis netaikoma darbo leidimams, dėl kurių rašytinės sutartys buvo galutinai parengtos anksčiau nei 2017 m. rugsėjo 11 d.“;

               14)

               32 straipsnis pakeičiamas taip:
               „32 straipsnis
               Jokie ieškiniai, susiję su sutartimi ar sandoriu, kurio vykdymui tiesioginį ar netiesioginį, visapusišką arba dalinį poveikį turėjo priemonės, nustatytos pagal JT ST rezoliucijas 1718 (2006), 1874 (2009), 2087 (2013), 2094 (2013), 2270 (2016) ar 2375 (2017), įskaitant Sąjungos ar bet kurios valstybės narės priemones, nustatytas įgyvendinant atitinkamus JT Saugumo Tarybos sprendimus arba šiame sprendime nustatytas priemones, arba susijusias su tų sprendimų ar priemonių įgyvendinimu, įskaitant ieškinius dėl žalos atlyginimo arba kitus tokios rūšies ieškinius, pavyzdžiui, ieškinius dėl kompensavimo arba ieškinius pagal garantiją, visų pirma prašymus pratęsti obligacijos, garantijos ar žalos atlyginimo terminą, pirmiausia dėl finansinės garantijos ar finansinio žalos atlyginimo, nepriklausomai nuo jų formos, netenkinami, jei juos pateikia:

                           a)

                           į I, II ar III priedo sąrašus įtraukti asmenys ar subjektai;

                           b)

                           bet kuris kitas KLDR asmuo ar subjektas, įskaitant KLDR Vyriausybę, jos valstybines įstaigas, įmones ir agentūras, arba

                           c)

                           bet kuris asmuo ar subjektas, veikiantis a arba b punkte nurodyto asmens ar subjekto vardu arba jo naudai.“;

               15)

               IV priedo antraštė pakeičiama taip:
               „18a straipsnio 6 dalyje nurodytas laivų sąrašas“;

               16)

               VI priedas išbraukiamas.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2017 m. spalio 10 d.

            Tarybos vardu

            Pirmininkas

         T. TÕNISTE

      (1)  OL L 141, 2016 5 28, p. 79.


title: 2015 m. liepos 23 d. Politinio ir saugumo komiteto sprendimas (BUSP) 2015/1496, kuriuo pratęsiamas Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo įgaliojimų terminas (EUAM UKRAINE/3/2015)

text:
5.9.2015

               LT

               Europos Sąjungos oficialusis leidinys

               L 233/7

         POLITINIO IR SAUGUMO KOMITETO SPRENDIMAS (BUSP) 2015/1496
   2015 m. liepos 23 d.
   kuriuo pratęsiamas Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo įgaliojimų terminas (EUAM UKRAINE/3/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1), ypač į jo 7 straipsnio 1 dalį,
   kadangi:

               (1)

               pagal Sprendimą 2014/486/BUSP Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) politinės kontrolės vykdymo ir strateginio vadovavimo jai tikslais, įskaitant sprendimą dėl misijos vadovo skyrimo;

               (2)

               2014 m. liepos 24 d. PSK priėmė Sprendimą 2014/644/BUSP (2), kuriuo Kálmán MIZSEI paskirtas EUAM Ukraine misijos vadovu nuo 2014 m. rugpjūčio 1 d. iki 2015 m. liepos 31 d.;

               (3)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUAM Ukraine misijos vadovo Kálmán MIZSEI įgaliojimų terminą nuo 2015 m. rugpjūčio 1 d. iki 2015 m. lapkričio 30 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo Kálmán MIZSEI įgaliojimų terminas pratęsiamas iki 2015 m. lapkričio 30 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. liepos 23 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 217, 2014 7 23, p. 42.

      (2)  2014 m. liepos 24 d. Politinio ir saugumo komiteto sprendimas 2014/644/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo skyrimo (EUAM Ukraine/1/2014) (OL L 267, 2014 9 6, p. 6).


title: 1987 m. sausio 13 d. Komisijos sprendimas dėl Brazilijos įmonių, patvirtintų importuoti šviežią mėsą į Bendriją, sąrašo

text:
Svarbus teisinis pranešimas

|

31987D0119

Oficialusis leidinys L 049 , 18/02/1987 p. 0037 - 0038 specialusis leidimas suomių kalba: skyrius 3 tomas 22 p. 0208  specialusis leidimas švedų kalba: skyrius 3 tomas 22 p. 0208

		Komisijos sprendimas1987 m. sausio 13 d.dėl Brazilijos įmonių, patvirtintų importuoti šviežią mėsą į Bendriją, sąrašo(87/119/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1976 m. gruodžio 21 d. Tarybos direktyvą 77/99/EEB dėl sveikatos problemų, turinčių įtakos Bendrijos vidaus prekybai mėsos produktais [1] su paskutiniais pakeitimais, padarytais Direktyva 86/469/EEB [2], ypač į jos 17 straipsnio 1 dalį,kadangi, remiantis Direktyvos 77/99/EEB 17 straipsnio 1 dalimi, būtina nustatyti trečiųjų šalių įmonių, kurioms leidžiama eksportuoti į Bendriją mėsos produktus, sąrašą; kadangi tos įmonės turi atitikti minėtos direktyvos priede nurodytus reikalavimus;kadangi Brazilija pateikė įmonių, kurioms leidžiama eksportuoti į Bendriją mėsos produktus, sąrašą;kadangi patikrinimais, kuriuos Bendrija atliko vietoje, nustatyta, kad kai kurių iš šių įmonių higienos standartai yra pakankami, ir todėl jos gali būti įtrauktos į įmonių, iš kurių gali būti leidžiama importuoti mėsos produktus, pirmąjį sąrašą, sudarytą remiantis minėto 17 straipsnio 1 dalimi;kadangi klausimą dėl kitų Brazilijos pasiūlytų įmonių įtraukimo į šį sąrašą reikia nagrinėti iš naujo remiantis papildoma informacija apie higienos standartus ir įmonių gebėjimą greitai prisiderinti prie Bendrijos reikalavimų;kadangi tuo tarpu, norint išvengti staigaus dabartinių prekybos srautų pertrūkio, šioms įmonėms gali būti leidžiama ir toliau laikinai eksportuoti mėsos produktus į valstybes nares, pasirengusias juos priimti;kadangi dėl to reikės iš naujo išnagrinėti, o prireikus ir pataisyti šį sprendimą, atsižvelgiant į priemones, kurių tuo tikslu buvo imtasi, ir padarytus patobulinimus;kadangi šis sprendimas remiasi dabartinėmis Bendrijos taisyklėmis, taikytinomis importui iš trečiųjų šalių; kadangi tuo atveju, jei minėtas taisykles reikės keisti, teks iš naujo išnagrinėti šį sprendimą;kadangi, be to, remiantis Direktyvos 77/99/EEB 17 straipsnio 1 dalimi, kitos valstybių narių taikomos nuostatos dėl mėsos produktų importo iš trečiųjų šalių negali būti palankesnės už tas, kurios reglamentuoja Bendrijos vidaus prekybą; kadangi mėsos produktų importui iš šio sprendimo priede pateiktame sąraše nurodytų įmonių ir toliau taikomi kiti veterinariniai teisės aktai, ypač susiję su gyvūnų sveikatos reikalavimais, taip pat ir bendrosios Sutarties nuostatos;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Importuoti mėsos produktus iš Brazilijos valstybės narės gali leisti tik iš priede nurodytų tos šalies įmonių.2. Tačiau iki 1987 m. rugpjūčio 15 d. valstybės narės gali leisti ir toliau importuoti mėsos produktus iš sąraše nenurodytų įmonių, tačiau tos įmonės turi būti oficialiai patvirtintos ir pasiūlytos Brazilijos institucijų nuo 1986 m. gegužės 8 d., jei iki 1987 m. rugpjūčio 16 d. nepriimamas priešingas sprendimas.Komisija išsiunčia šį įmonių sąrašą valstybėms narėms.3. Importui iš 1 dalyje nurodytų įmonių tebetaikomos kituose teisės aktuose nustatytos veterinarinės nuostatos, ypač dėl gyvūnų sveikatos reikalavimų.2 straipsnisŠis sprendimas taikomas nuo 1987 m. sausio 15 d.3 straipsnisIki 1987 m. rugpjūčio 16 d. šis sprendimas turi būti atnaujinamas ir prireikus iš dalies pakeičiamas.4 straipsnisŠis sprendimas skirtas valstybėms narėms.Priimta Briuselyje, 1987 m. sausio 13 d.Komisijos varduFrans AndriessenPirmininko pavaduotojas[1] OL L 26, 1977 1 31, p. 85.[2] OL L 275, 1986 9 26, p. 36.--------------------------------------------------PRIEDASĮMONIŲ SĄRAŠASPatvirtinimo Nr. | Įmonė | Adresas || |SIF | 7 | Swift Armour SA Indústria e Comércio | Santana do Livramento, Rio Grande do Sul |SIF | 10 | Frigorífico Bordon SA | São Paulo, São Paulo |SIF | 381 | Frigorífico Kaiowa SA | Guarulhos, São Paulo |SIF | 385 | Frigorífico Mouran SA | Andradina, São Paulo |SIF | 736 | Sola SA Indústrias Alimentcias | Tres Rios, Rio de Janeiro |SIF | 1676 | Swift Armour SA Indústria e Comércio | Uberlandia, Minas Gerais |SIF | 2015 | Sadia Oeste SA Indústria e Comércio | Varzea Grandė, Mato Grosso |SIF | 2023 | Frigorífico Quatro Rios SA | Votuporanga, São Paulo |--------------------------------------------------


title: 2016 m. liepos 12 d. Tarybos sprendimas (ES, Euratomas) 2016/1147, kuriuo skiriamas Europos ekonomikos ir socialinių reikalų komiteto Belgijos Karalystės pasiūlytas narys

text:
14.7.2016

               LT

               Europos Sąjungos oficialusis leidinys

               L 189/58

         TARYBOS SPRENDIMAS (ES, Euratomas) 2016/1147
   2016 m. liepos 12 d.
   kuriuo skiriamas Europos ekonomikos ir socialinių reikalų komiteto Belgijos Karalystės pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Belgijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

               (2)

               pasibaigus Rudi THOMAES kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Paul SOETE, Ancien Administrateur délégué d'AGORIA.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽIMÍR

      (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 1990 m. spalio 10 d. Sprendimas Nr. 147 dėl Reglamento (EEB) Nr. 1408/71 76 straipsnio taikymo

text:
Svarbus teisinis pranešimas

|

31991D0425

Oficialusis leidinys L 235 , 23/08/1991 p. 0021 - 0027 specialusis leidimas suomių kalba: skyrius 5 tomas 5 p. 0091  specialusis leidimas švedų kalba: skyrius 5 tomas 5 p. 0091

		Sprendimas Nr. 1471990 m. spalio 10 d.dėl Reglamento (EEB) Nr. 1408/71 76 straipsnio taikymo(91/425/EEB)EUROPOS BENDRIJŲ DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,atsižvelgdama į 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, 81 straipsnio a punktą, pagal kurį ji atsako už visų administravimo ir aiškinimo klausimų, kylančių iš Reglamento (EEB) Nr. 1408/71 ir paskesnių reglamentų nuostatų, nagrinėjimą,atsižvelgdama į 1972 m. kovo 21 d. Tarybos reglamento (EEB) Nr. 574/72 2 straipsnio 1 dalį, pagal kurią Administracinė komisija privalo parengti reglamentams taikyti reikalingų pažymėjimų, patvirtinančių pažymų, pranešimų, prašymų ir kitų dokumentų pavyzdžius,atsižvelgdama į 1989 m. spalio 30 d. Tarybos reglamentą (EEB) Nr. 3427/89, iš dalies pakeičiantį, be kita ko, Reglamento (EEB) Nr. 1408/71 76 straipsnį,kadangi dabar 76 straipsnio 1 dalyje nustatyta, kad sutapus teisei gauti išmokas šeimai pagal kompetentingos valstybės ir valstybės, kurioje šeimos nariai gyvena, teisės aktus, išmokos, mokamos pagal kompetentingos valstybės teisės aktus, sumažinamos tokiu dydžiu, kuris mokamas pagal valstybės, kurioje šeimos nariai gyvena, teisės aktus, o 2 dalyje nustatyta, kad jeigu valstybėje, kurioje šeimos nariai gyvena, išmokų skirti neprašoma, kitos valstybės kompetentinga įstaiga gali taikyti 1 dalies nuostatas, tartum išmokas būtų paskyrusi pirmoji valstybė;kadangi dėl to būtina apibrėžti minėto straipsnio įgyvendinimo tvarką, būtent: informaciją, kurią gyvenamosios vietos įstaiga turi teikti kompetentingai įstaigai dėl minėto išmokų sumažinimo, abiejų valstybių teisės aktų numatytų dydžių palyginimo tvarką ir skirtumu paremto priedo, kurį kompetentingai įstaigai gali tekti mokėti, nustatymą;kadangi tam būtina parengti iš dalies pakeistą E 411 formos pavyzdį;kadangi kalba, kuria formos išduodamos, yra nustatyta Administracinės komisijos Rekomendacijoje Nr. 15;kadangi galiausiai reikia nurodyti minėtam palyginimui taikytiną valiutų perskaičiavimo kursą,NUSPRENDĖ:1. a) Jeigu kompetentinga įstaiga neturi patvirtinančios informacijos, kad valstybėje, kurioje šeimos nariai gyvena, jie turi darbą (arba užsiima veikla, kuri pagal Sprendimo Nr. 119 apibrėžimą prilyginama darbui), suteikiantį teisę į išmokas šeimai, toji įstaiga moka visą išmoką šeimai.b) Jeigu kyla abejonių arba aišku, kad valstybėje, kurioje šeimos nariai gyvena, jie turi darbą (arba užsiima veikla, kuri pagal Sprendimo Nr. 119 apibrėžimą prilyginama darbui), suteikiantį teisę į išmokas šeimai, kompetentinga įstaiga gali sustabdyti išmokų šeimai mokėjimą. Po to ji nedelsdama turi paprašyti tos valstybės, kurioje šeimos nariai gyvena, įstaigos pagal iš dalies pakeistą toliau nurodytą E 411 formos pavyzdį suteikti informaciją apie teisę į išmokas šeimai toje valstybėje, kurioje šeimos nariai gyvena.Valstybių narių kompetentingos institucijos šią formą turi parūpinti atitinkamoms kompetentingoms įstaigoms; i forma turi būti prieinama Bendrijos oficialiosiomis kalbomis ir taip, kad skirtingomis kalbomis parengtos formos būtų tapačios ir atitinkamas asmuo galėtų gauti formą jo gimtąja kalba.c) Kiekvienais metais kompetentinga įstaiga E 411 formą siunčia šeimos narių gyvenamosios vietos įstaigai. Pastaroji įstaiga per tris mėnesius nuo formos gavimo grąžina ją kompetentingai įstaigai.d) Gavusi gyvenamosios vietos įstaigos pateiktą informaciją, kompetentinga įstaiga palygina kiekvienam šeimos nariui tenkantį išmokų dydį, kuris priklauso pagal valstybės, kurioje šeimos nariai gyvena, teisės aktus (nurodytų gyvenamosios vietos įstaigos patvirtintoje informacijoje) ir išmokų šeimai dydį, kuris priklauso pagal jos administruojamus teisės aktus.e) Palyginusi išmokų šeimai dydžius, kompetentinga įstaiga prireikus, prie valstybės narės, kurioje šeimos nariai gyvena, teisės aktais numatytų išmokų moka priedą, kurio dydis lygus išmokos, priklausančios pagal minėtus teisės aktus, ir išmokos, kuri priklauso pagal kompetentingos valstybės teisės aktus, skirtumui.Pirmą kartą priedo dydis nustatomas ne vėliau kaip praėjus dvylikai mėnesių nuo tos dienos, kai buvo suteikta teisė gauti išmokas valstybėje narėje, kurioje šeimos nariai gyvena, ir kompetentingoje valstybėje. Paskui priedo dydis nustatomas ne rečiau kaip kas dvylika mėnesių.Jeigu pagal kompetentingos įstaigos administruojamus teisės aktus tam pačiam šeimos nariui išmoka šeimai nepriklauso arba jeigu pagal tuos teisės aktus priklausanti išmoka yra mažesnė už šeimos narių gyvenamosios vietos įstaigos patvirtintą išmoką, kompetentinga įstaiga priedo neskiria.Kai išmokos pagal jos teisės aktus tam pačiam šeimos nariui priklauso ir jos yra didesnės už šeimos narių gyvenamosios vietos įstaigos patvirtintą išmoką, ji moka priedą, kurio dydis lygus tų dviejų išmokų skirtumui.Jeigu pagal kompetentingos įstaigos administruojamus teisės aktus išmoka priklauso, o pagal valstybės, kurioje šeimos nariai gyvena, teisės aktus išmokų tam pačiam šeimos nariui nepriklauso, minėta įstaiga moka visą išmoką.Prieš išmokėdama minėtas sumas atitinkamiems asmenims, kompetentinga įstaiga gali susumuoti visai šeimai priklausančius priedus.f) Kompetentinga įstaiga gali išmokėti skirtumu paremto priedo avansą. Tokiu atveju, jei vėliau paaiškėja, kad avansas yra didesnis už priklausančio išmokėti priedo sumą, kompetentinga įstaiga, ėmusis atitinkamų priemonių, išskaito permokėtą sumą iš priedo, skiriamo asmeniui už ateinantį laikotarpį.g) Jeigu valstybėje, kurioje šeimos nariai gyvena, išmokų šeimai neprašoma ir jeigu gyvenamosios vietos įstaigai turimos informacijos nepakanka, kad ji galėtų nurodyti, kokio dydžio išmokos šeimai turėtų priklausyti jai jų paprašius, minėta įstaiga kompetentingai įstaigai nusiunčia bendrą normų lentelę, kurią numato jos administruojami ir tam laikotarpiui arba tiems laikotarpiams galiojantys teisės aktai.2. Lygindama išmokų dydžius, kompetentinga įstaiga išmokas šeimai, kurios priklauso pagal valstybės, kurioje gyvena šeimos nariai, teisės aktus, perskaičiuoja į savo valiutą, taikydama Reglamento (EEB) Nr. 574/72 107 straipsnio 1 dalyje nurodytą perskaičiavimo kursą. Perskaičiuojama atsižvelgiant į išmokų lyginimo dieną galiojantį valiutų perskaičiavimo kursą.3. Šis sprendimas taikomas nuo kito mėnesio po jo paskelbimo Europos Bendrijų oficialiajame leidinyje pirmos dienos.Administracinės komisijos pirmininkasM. T. Ferraro--------------------------------------------------+++++ TIFF ++++++++++ TIFF ++++++++++ TIFF +++++--------------------------------------------------


title: 2016 m. birželio 22 d. Europos Centrinio Banko sprendimas (ES) 2016/1041 dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo ir Sprendimo (ES) 2015/300 panaikinamo (ECB/2016/18)

text:
28.6.2016

               LT

               Europos Sąjungos oficialusis leidinys

               L 169/14

         EUROPOS CENTRINIO BANKO SPRENDIMAS (ES) 2016/1041
   2016 m. birželio 22 d.
   dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo ir Sprendimo (ES) 2015/300 panaikinamo (ECB/2016/18)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 18 straipsnį ir 34 straipsnio 1 dalies antrą įtrauką,
   atsižvelgdama į 2014 m. gruodžio 19 d. Europos Centrinio Banko gaires (ES) 2015/510 dėl Eurosistemos pinigų politikos sistemos įgyvendinimo (ECB/2014/60) (1) (Bendrųjų dokumentų gairės), ypač į jų 1 straipsnio 4 dalį, ketvirtos dalies I, II, IV, V, VI ir VIII antraštines dalis ir jų šeštą dalį,
   atsižvelgdama į 2014 m. liepos 9 d. Gaires ECB/2014/31 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu, ir kuriomis iš dalies keičiamos Gairės ECB/2007/9 (2), ypač į jų 1 straipsnio 3 dalį ir 8 straipsnį,
   atsižvelgdama į 2015 m. kovo 4 d. Europos Centrinio Banko sprendimą (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/10) (3), ypač į jo 3 straipsnio 2 dalį,
   kadangi:

               (1)

               vadovaujantis Europos centrinių bankų sistemos ir Europos Centrinio Banko statuto 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu;

               (2)

               standartiniai kriterijai ir būtinieji kredito kokybės ribų reikalavimai, apibrėžiantys antrinę rinką turinčio turto tinkamumą būti įkaitu Eurosistemos pinigų politikos operacijoms, yra nustatyti Gairėse (ES) 2015/510 (ECB/2014/60), ypač jų 59 straipsnyje ir ketvirtos dalies II antraštinėje dalyje;

               (3)

               vadovaudamasi Gairių (ES) 2015/510 (ECB/2014/60) 1 straipsnio 4 dalimi, Valdančioji taryba gali bet kuriuo metu pakeisti Eurosistemos pinigų politikos operacijų įgyvendinimo priemones, reikalavimus, kriterijus ir procedūras. Vadovaudamasi Gairių (ES) 2015/510 (ECB/2014/60) 59 straipsnio 6 dalimi, Eurosistema pasilieka teisę spręsti, ar emisija, emitentas, skolininkas arba garantas atitinka Eurosistemos kredito kokybės reikalavimus remiantis bet kokia, jos manymu, aktualia informacija tinkamai Eurosistemos rizikos apsaugai užtikrinti;

               (4)

               Gairių ECB/2014/31 8 straipsnio 2 dalyje numatyta, kad Eurosistemos kredito kokybės minimalios ribos netaikomos antrinę rinką turinčioms skolos priemonėms, kurias išleido arba visapusiškai garantavo valstybių narių, kurių valiuta yra euro, centrinės vyriausybės pagal Europos Sąjungos / Tarptautinio valiutos fondo programą, nebent Valdančioji taryba nusprendžia, kad atitinkama valstybė narė nevykdo finansinės paramos ir (arba) makroekonominės programos sąlygų;

               (5)

               2015 m. vasario mėn. Valdančioji taryba padarė išvadą, kad nebuvo galimybių sėkmingai užbaigti Europos Sąjungos / Tarptautinio valiutos fondo finansinės paramos Graikijos Respublikai programos, kuri tuo metu buvo vykdoma, peržiūrą. Taigi Europos Centrinio Banko sprendime (ES) 2015/300 (ECB/2015/6) (4) numatyta, kad neturėtų būti laikoma, kad Graikijos Respublika atitinka Europos Sąjungos / Tarptautinio valiutos fondo programos reikalavimus Gairių ECB/2014/31 6 straipsnio 1 dalies ir 8 straipsnio tikslais ir kad Eurosistemos kredito kokybės minimalios ribos turėtų būti taikomos Graikijos Respublikos išleistoms arba visapusiškai garantuotoms antrinę rinką turinčioms skolos priemonėms. 2015 m. rugpjūčio 19 d. pasibaigus Europos finansinio stabilumo fondo (EFSF) finansinės paramos Graikijai programai, Europos stabilumo mechanizmo (ESM) valdytojų valdyba patvirtino naują trejų metų finansinės paramos Graikijai programą;

               (6)

               pagal naują ESM programą pirma dalis buvo išmokėta kai buvo imtasi visų reikalaujamų priemonių ir pasiekti svarbiausia rodikliai, dėl ko buvo paremtas Graikijos ekonomikos laipsniškas stabilizavimas, ir 2015 m. pabaigoje buvo įmanoma rekapitalizuoti Graikijos bankų sistemą. Pirmiausia įvykdžius susitartus veiksmus dėl programos pirmosios peržiūros, ESM direktorių valdyba 2016 m. birželio 17 d. patvirtino programos antrosios dalies pirmos dalies išmokėjimą. Todėl ESM programos pirmoji peržiūra sėkmingai užbaigta;

               (7)

               Valdančioji taryba įvertino naujos ESM programos Graikijai poveikį, jos tęstinį įgyvendinimą bei Graikijos institucijų parodytą įsipareigojimą visiškai įgyvendinti programą;

               (8)

               Remdamasi pirmiau minėtu vertinimu, Valdančioji taryba mano, kad Graikijos Respublika laikosi programos sąlygų, ir nusprendė atnaujinti Graikijos Respublikos išleistų arba visapusiškai garantuotų Eurosistemos pinigų politikos operacijoms skirtų antrinę rinką turinčių skolos priemonių tinkamumą. Todėl reikėtų panaikinti Sprendimą (ES) 2015/300 (ECB/2015/6);

               (9)

               atsižvelgdama į Graikijos Respublikos išleistų arba visapusiškai garantuotų antrinę rinką turinčių skolos priemonių konkrečias rinkos ir kredito rizikos sąlygas, Valdančioji taryba nusprendė peržiūrėti pagal Gairių ECB/2014/31 8 straipsnio 3 dalį toms priemonėms taikomus įvertinimus mažesne nei rinkos verte;

               (10)

               atsižvelgiant į ankstesnius Valdančiosios tarybos svarstymus, galimi Graikijos Respublikos išleistų arba garantuotų antrinę rinką turinčių skolos priemonių pirkimai pagal viešojo sektoriaus vertybinių popierių pirkimo antrinėse rinkose programą (toliau – VSPP) bus nagrinėjami vėlesniame etape, atsižvelgiant į pažangą atliekant Graikijos valstybės skolos tvarumo analizę ir sustiprinimą bei kitus rizikos valdymo klausimus,

         PRIĖMĖ ŠĮ SPRENDIMĄ:
   1 straipsnis
   Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumas
   1.   Laikoma, kad Graikijos Respublika atitinka Europos Sąjungos / Tarptautinio valiutos fondo programos reikalavimus.
   2.   Eurosistemos būtinieji kredito kokybės minimalių ribų reikalavimai, nustatyti Gairėse ECB/2015/510 (ECB/2014/60) ir ypač jų 59 straipsnyje ir jų ketvirtoje dalyje, netaikomi Graikijos Respublikos išleistoms arba visapusiškai garantuotoms antrinę rinką turinčioms skolos priemonėms.
   2 straipsnis
   Graikijos Respublikos išleistoms arba visapusiškai garantuotoms antrinę rinką turinčioms skolos priemonėms taikomi įvertinimai mažesne nei rinkos verte
   Graikijos Respublikos išleistoms arba visapusiškai garantuotoms antrinę rinką turinčioms skolos priemonėms taikomi šio sprendimo priede nustatyti konkretūs įvertinimai mažesne nei rinkos verte.
   3 straipsnis
   VSVPPP pirkimai
   Graikijos Respublikos centrinės vyriausybės išleistų arba visapusiškai garantuotų antrinę rinką turinčių skolos priemonių pirkimai pagal Sprendimą (ES) 2015/774 (ECB/2015/10) vykdomi pagal to sprendimo 5 straipsnio 3 dalį bei laikantis ribų, kurias turi nustatyti Valdančioji taryba, teigiamai įvertinusi pažangos atliekant Graikijos valstybės skolos tvarumo analizę ir sustiprinimą bei kitus rizikos valdymo klausimus, ir į tai atsižvelgusi.
   4 straipsnis
   Panaikinimas
   Sprendimas (ES) Nr. 2015/300 (ECB/2015/6) panaikinamas.
   5 straipsnis
   Baigiamosios nuostatos
   1.   Šis sprendimas įsigalioja 2016 m. birželio 29 d.
   2.   Esant bet kokiam šio sprendimo ir nacionaliniu lygiu tų valstybių narių, kurių valiuta yra euro, nacionalinių centrinių bankų įgyvendinto Sprendimo (ES) 2015/774 (ECB/2015/10) ir Gairių (ES) 2015/510 (ECB/2014/60) bei Gairių ECB/2014/31 neatitikimui, vadovaujamasi šiuo sprendimu.

      Priimta Frankfurte prie Maino 2016 m. birželio 22 d.

            ECB Pirmininkas

         Mario DRAGHI

      (1)  OL L 91, 2015 4 2, p. 3.

      (2)  OL L 240, 2014 8 13, p. 28.

      (3)  OL L 121, 2015 5 14, p. 20.

      (4)  2015 m. vasario 10 d. Europos Centrinio Banko sprendimas (ES) 2015/300 dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo (ECB/2015/6) (OL L 53, 2015 2 25, p. 29).

      PRIEDAS

         GRAIKIJOS RESPUBLIKOS IŠLEISTOMS ARBA VISAPUSIŠKAI GARANTUOTOMS ANTRINĘ RINKĄ TURINČIOMS SKOLOS PRIEMONĖMS TAIKOMI ĮVERTINIMAI MAŽESNE NEI RINKOS VERTE

                  Vyriausybės obligacijos

                  Likutinis terminas (metais)

                  Įvertinimai mažesne nei rinkos verte, taikomi fiksuotos atkarpos priemonėms ir kintamųjų palūkanų vertybiniams popieriams

                  Įvertinimai mažesne nei rinkos verte, taikomis nulinės atkarpos priemonėms

                  0–1

                  15,0

                  15,0

                  1–3

                  33,0

                  35,5

                  3–5

                  45,0

                  48,5

                  5–7

                  54,0

                  58,5

                  7–10

                  56,0

                  62,0

                  > 10

                  57,0

                  71,0

                  Vyriausybės garantuotos bankų obligacijos ir Vyriausybės garantuotos nefinansinių bendrovių obligacijos

                  Likutinis terminas (metais)

                  Įvertinimai mažesne nei rinkos verte, taikomi fiksuotos atkarpos priemonėms ir kintamųjų palūkanų vertybiniams popieriams

                  Įvertinimai mažesne nei rinkos verte, taikomis nulinės atkarpos priemonėms

                  0–1

                  23,0

                  23,0

                  1–3

                  42,5

                  45,0

                  3–5

                  55,5

                  59,0

                  5–7

                  64,5

                  69,5

                  7–10

                  67,0

                  72,5

                  > 10

                  67,5

                  81,0


title: 2016 m. spalio 27 d. Komisijos sprendimas, pakeisti platformos REFIT suinteresuotųjų subjektų grupės narį

text:
4.11.2016

               LT

               Europos Sąjungos oficialusis leidinys

               C 405/4

         KOMISIJOS SPRENDIMAS
   2016 m. spalio 27 d.
   pakeisti platformos REFIT suinteresuotųjų subjektų grupės narį
   (2016/C 405/04)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. gegužės 19 d. Komisijos sprendimą C(2015)3261 final, kuriuo įsteigiama platforma REFIT, ypač į jo 4 straipsnį,
   kadangi:

               (1)

               Komisijos sprendimo C(2015) 3261 final, kuriuo įsteigiama platforma REFIT (toliau – platforma), 4 straipsnyje nustatyta, kad platformą sudarys Vyriausybių atstovų grupė ir suinteresuotųjų subjektų grupė, susidedanti iš ne daugiau kaip 20 ekspertų, kurių du yra Europos ekonomikos ir socialinių reikalų komiteto ir Regionų komiteto atstovai, o kiti – įmonių, įskaitant MVĮ, ir socialinių partnerių bei pilietinės visuomenės organizacijų, turinčių tiesioginės patirties taikant Sąjungos teisės aktus, atstovai. Suinteresuotųjų subjektų grupės ekspertai skiriami individualiai arba siekiant užtikrinti kelių suinteresuotųjų subjektų bendrų interesų atstovavimą;

               (2)

               sprendimo 4 straipsnio 4 dalyje nustatyta, kad Komisijos pirmininko pirmojo pavaduotojo siūlymu Komisija iš pareiškėjų, turinčių tiesioginės patirties taikant Sąjungos teisės aktus, kurie atsiliepė į kvietimą teikti paraiškas, atrenka ir skiria suinteresuotųjų subjektų grupės narius. Skiriant narius užtikrinamas kuo proporcingesnis įvairių Sąjungos sektorių, interesų grupių, regionų ir lyčių atstovavimas. Sprendimo 4 straipsnio 5 dalyje nustatyta, kad nariai skiriami laikotarpiui iki 2019 m. spalio 31 d. Pagal sprendimo 4 straipsnio 6 dalį atsistatydinantys nariai likusiam jų kadencijos laikui gali būti pakeičiami kitais nariais;

               (3)

               2015 m. gruodžio 16 d. Komisijos sprendime C(2015) 9063 final dėl platformos REFIT suinteresuotųjų subjektų grupės narių skyrimo (1) nustatyta, kad jei platformos kadencijos laikotarpiu kuris nors iš suinteresuotųjų subjektų grupės narių nustotų eiti savo pareigas, Komisijos pirmininko pirmasis pavaduotojas gali teikti jį pakeisiančio nario kandidatūrą iš pradinio kandidatų, kurie atsiliepė į kvietimą teikti paraiškas dėl suinteresuotųjų subjektų grupės narių atrankos, sąrašo;

               (4)

               2016 m. birželio 23 d. Linui Lasiauskui atsistatydinus iš suinteresuotųjų subjektų grupės narių, Komisijos pirmasis pirmininko pavaduotojas likusiam Lino Lasiausko kadencijos laikui grupės nariu paskyrė Paolo Falcioni,

         NUSPRENDĖ:
   Vienintelis straipsnis
   Paolo Falcioni paskiriamas platformos REFIT suinteresuotųjų subjektų grupės nariu laikotarpiui iki 2019 m. spalio 31 d. (žr. šio sprendimo priedą).

      Priimta Briuselyje 2016 m. spalio 27 d.

            Komisijos vardu

         Frans TIMMERMANS

            Pirmasis pirmininko pavaduotojas

      (1)  OL C 425, 2015 12 18, p. 8.

      PRIEDAS

                  Vardas, pavardė

                  Pilietybė

                  Ar atstovauja bendriems tam tikros politikos srities suinteresuotųjų subjektų interesams?

                  Dabartinė darbovietė

                  Paolo Falcioni

                  IT

                  TAIP

                  Europos buities prietaisų gamintojų taryba


title: 2010/485/ES: 2010 m. rugsėjo 1 d. Komisijos sprendimas dėl Australijos ir Jungtinių Amerikos Valstijų kompetentingų institucijų tinkamumo pagal Europos Parlamento ir Tarybos direktyvą 2006/43/EB (pranešta dokumentu Nr. C(2010) 5676)  Tekstas svarbus EEE

text:
11.9.2010

               LT

               Europos Sąjungos oficialusis leidinys

               L 240/6

         KOMISIJOS SPRENDIMAS
   2010 m. rugsėjo 1 d.
   dėl Australijos ir Jungtinių Amerikos Valstijų kompetentingų institucijų tinkamumo pagal Europos Parlamento ir Tarybos direktyvą 2006/43/EB
   (pranešta dokumentu Nr. C(2010) 5676)
   (Tekstas svarbus EEE)
   (2010/485/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/43/EB dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito, iš dalies keičiančią Tarybos direktyvas 78/660/EEB ir 83/349/EEB bei panaikinančią Tarybos direktyvą 84/253/EEB (1), ypač į jos 47 straipsnio 3 dalį,
   pasikonsultavusi su Europos duomenų apsaugos priežiūros pareigūnu,
   kadangi:

               (1)

               Pagal Direktyvos 2006/43/EB 47 straipsnio 1 dalį ir 53 straipsnį nuo 2008 m. birželio 29 d., atlikdamos teisės aktų nustatytą auditą atliekančių auditorių arba audito įmonių tikrinimus ar tyrimus, valstybių narių kompetentingos institucijos gali leisti perduoti teisės aktų nustatytą auditą atliekančių auditorių arba audito įmonių turimus audito darbo dokumentus arba kitus dokumentus trečiosios šalies kompetentingoms institucijoms tik jeigu Komisija pripažino šias institucijas tinkamomis ir tarp jų bei susijusių valstybių narių kompetentingų institucijų yra sudaryti abipusiškumo principu paremti darbo susitarimai. Todėl reikia nustatyti, kurios trečiųjų šalių kompetentingos institucijos yra tinkamos, kad joms būtų galima perduoti teisės aktų nustatytą auditą atliekančių auditorių arba audito įmonių turimus audito darbo dokumentus arba kitus dokumentus.

               (2)

               Teisės aktų nustatytą auditą atliekančių auditorių arba audito įmonių turimų audito dokumentų arba kitų dokumentų perdavimas trečiosios šalies kompetentingoms institucijoms išreiškia esminius visuomenės interesus, susijusius su nepriklausomos viešosios priežiūros vykdymu. Atitinkamai valstybių narių kompetentingos institucijos turėtų perduoti tokius dokumentus tik tam, kad susijusios trečiosios šalies kompetentingos institucijos galėtų vykdyti auditorių ir audito įmonių viešosios priežiūros, išorės kokybės užtikrinimo ir tyrimų funkcijas. Valstybės narės turėtų užtikrinti, kad dvišaliuose darbo susitarimuose, kuriais remiantis jų kompetentingos institucijos ir Australijos ir Jungtinių Amerikos Valstijų kompetentingos institucijos gali viena kitai perduoti teisės aktų nustatytą auditą atliekančių auditorių arba audito įmonių turimus audito darbo dokumentus arba kitus dokumentus, būtų numatytos tinkamos asmens duomenų, taip pat su įmonėmis, kuriose atliekamas finansinių ataskaitų auditas, ir su tokių įmonių auditoriais susijusių ir tuose dokumentuose esančių profesinių paslapčių ir neskelbtinos komercinės informacijos, apsaugos priemonės. Trečiosios šalies kompetentingos institucijos darbuotojams arba buvusiems darbuotojams, kuriems pateikiama ta informacija, taikomi profesinės paslapties saugojimo įpareigojimai.

               (3)

               Nepažeidžiant Direktyvos 2006/43/EB 47 straipsnio 4 dalies, valstybės narės turėtų užtikrinti, kad auditorių ir audito įmonių viešosios priežiūros, kokybės užtikrinimo ir tyrimų funkcijų vykdymo tikslais valstybių narių auditorių ar audito įmonių ir Australijos ir Jungtinių Amerikos Valstijų kompetentingų institucijų ryšiai būtų palaikomi per atitinkamos valstybės narės kompetentingas institucijas.

               (4)

               Išimtinėmis aplinkybėmis, kai tai būtina veiksmingai priežiūrai užtikrinti, valstybės narės gali sutikti, kad būtų atliekami bendri tikrinimai. Valstybės narės gali leisti, kad bendradarbiavimas su Australijos ir Jungtinių Amerikos Valstijų kompetentingomis institucijomis vyktų bendrų tikrinimų forma arba per stebėtojus, kurie neturėtų įgaliojimų atlikti tikrinimų ar tyrimų ir negalėtų naudotis konfidencialiais teisės aktų nustatytą auditą atliekančių auditorių arba audito įmonių turimais audito darbo dokumentais arba kitais dokumentais. Toks bendradarbiavimas visada turėtų vykti pagal Direktyvos 2006/43/EB 47 straipsnio 2 dalyje ir šiame sprendime nustatytas sąlygas, ypač dėl suverenumo, konfidencialumo ir abipusiškumo. Valstybės narės turėtų užtikrinti, kad bet kuriems jų kompetentingų institucijų ir Australijos ir Jungtinių Amerikos Valstijų kompetentingų institucijų pagal Direktyvos 2006/43/EB 47 straipsnį valstybių narių teritorijoje atliekamiems bendriems tikrinimams vadovautų atitinkamos valstybės narės kompetentinga institucija.

               (5)

               Pagal tą direktyvą atliekamam asmens duomenų tvarkymui taikoma 1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (2). Taigi, kai teisės aktų nustatytą auditą atliekančių auditorių arba audito įmonių turimų audito dokumentų arba kitų dokumentų perdavimas Australijos arba Jungtinių Amerikos Valstijų kompetentingoms institucijoms yra susijęs su asmens duomenų atskleidimu, jis visada turėtų būti vykdomas laikantis Direktyvos 95/46/EB nuostatų. Valstybės narės turėtų užtikrinti tinkamas perduotų asmens duomenų apsaugos priemones, visų pirma, savo kompetentingų institucijų ir Australijos ir Jungtinių Amerikos Valstijų kompetentingų institucijų privalomais susitarimais pagal Direktyvos 95/46/EB IV skyrių, kad pastarosios toliau neatskleistų asmens duomenų, esančių perduotuose teisės aktų nustatytą auditą atliekančių auditorių arba audito įmonių turimuose audito darbo dokumentuose arba kituose dokumentuose, be išankstinio susijusių valstybių narių kompetentingų institucijų sutikimo.

               (6)

               Trečiosios šalies kompetentingų institucijų tinkamumas turėtų būti vertinamas atsižvelgiant į bendradarbiavimo reikalavimus pagal Direktyvos 2006/43/EB 36 straipsnį arba į iš esmės lygiaverčius veiklos rezultatus. Visų pirma tinkamumas turėtų būti vertinamas atsižvelgiant į Australijos ir Jungtinių Amerikos Valstijų kompetentingų institucijų kompetenciją, apsaugos nuo jų taikomų profesinės paslapties ir konfidencialumo taisyklių pažeidimo priemones ir gebėjimą laikantis savo įstatymų ir kitų teisės aktų bendradarbiauti su valstybių narių kompetentingomis institucijomis.

               (7)

               Kadangi Sąjungos įmonių, kurios yra išleidusios vertybinių popierių Australijoje arba Jungtinėse Amerikos Valstijose arba kurios sudaro grupę, skelbiančią teisės aktų nustatytas konsoliduotąsias finansines ataskaitas tose šalyse, auditoriai ir audito įmonės yra reglamentuojami tų šalių teisės aktais, turėtų būti nuspręsta, ar valstybių narių kompetentingos institucijos gali perduoti teisės aktų nustatytą auditą atliekančių auditorių ar audito įmonių turimus audito darbo dokumentus arba kitus dokumentus tų šalių kompetentingoms institucijoms tik tam, kad jos galėtų vykdyti auditorių ir audito įmonių viešosios priežiūros, išorės kokybės užtikrinimo ir tyrimų funkcijas.

               (8)

               Direktyvos 2006/43/EB 47 straipsnio tikslais buvo įvertintas Australijos ir Jungtinių Amerikos Valstijų kompetentingų institucijų tinkamumas. Remiantis šių institucijų vertinimais turėtų būti priimti sprendimai dėl jų tinkamumo.

               (9)

               Australijos vertybinių popierių ir investicijų komisija yra kompetentinga vykdyti auditorių ir audito įmonių viešosios priežiūros, išorės kokybės užtikrinimo ir tyrimų funkcijas. Ji įgyvendina tinkamas apsaugos priemones, kuriomis draudžiama jos dabartiniams arba buvusiems darbuotojams atskleisti konfidencialią informaciją kokiai nors trečiajai šaliai arba valdžios institucijai ir kuriomis nustatomos poveikio priemonės už tokio draudimo nesilaikymą. Ji naudotų perduotus teisės aktų nustatytą auditą atliekančių auditorių ar audito įmonių turimus audito darbo dokumentus arba kitus dokumentus tik tam, kad būtų galima vykdyti auditorių ir audito įmonių viešosios priežiūros, išorės kokybės užtikrinimo ir tyrimų funkcijas. Pagal Australijos įstatymus ir kitus teisės aktus ji gali perduoti Australijos auditorių arba audito įmonių audito darbo dokumentus arba kitus dokumentus bet kurios valstybės narės kompetentingoms institucijoms. Tuo remiantis, Australijos vertybinių popierių ir investicijų komisija turėtų būti laikoma tinkama Direktyvos 2006/43/EB 47 straipsnio 1 dalies tikslais.

               (10)

               Jungtinių Amerikos Valstijų vertybinių popierių ir biržos komisija yra kompetentinga vykdyti auditorių ir audito įmonių tyrimą; šis sprendimas turėtų apimti tik Jungtinių Amerikos Valstijų vertybinių popierių ir biržos komisijos gebėjimą vykdyti auditorių ir audito įmonių tyrimą. Jungtinių Amerikos Valstijų vertybinių popierių ir biržos komisija įgyvendina tinkamas apsaugos priemones, kuriomis draudžiama jos dabartiniams arba buvusiems darbuotojams atskleisti konfidencialią informaciją kokiai nors trečiajai šaliai arba valdžios institucijai ir kuriomis nustatomos poveikio priemonės už tokio draudimo nesilaikymą. Ji naudotų perduotus teisės aktų nustatytą auditą atliekančių auditorių ar audito įmonių turimus audito darbo dokumentus arba kitus dokumentus tik tam, kad būtų galima vykdyti auditorių ir audito įmonių tyrimus. Pagal Jungtinių Amerikos Valstijų įstatymus ir kitus teisės aktus Vertybinių popierių ir biržos komisija gali perduoti Jungtinių Valstijų auditorių arba audito įmonių turimus audito darbo dokumentus arba kitus dokumentus, susijusius su tyrimais, kuriuos ji gali atlikti tų auditorių ar audito įmonių atžvilgiu, bet kurios valstybės narės kompetentingoms institucijoms. Tuo remiantis, Jungtinių Amerikos Valstijų vertybinių popierių ir biržos komisija turėtų būti laikoma tinkama Direktyvos 2006/43/EB 47 straipsnio 1 dalies tikslais.

               (11)

               Jungtinių Amerikos Valstijų akcinių bendrovių apskaitos priežiūros valdyba yra kompetentinga vykdyti auditorių ir audito įmonių viešosios priežiūros, išorės kokybės užtikrinimo ir tyrimo funkcijas. Ji įgyvendina tinkamas apsaugos priemones, kuriomis draudžiama jos dabartiniams arba buvusiems darbuotojams atskleisti konfidencialią informaciją kokiai nors trečiajai šaliai arba valdžios institucijai ir kuriomis nustatomos poveikio priemonės už tokio draudimo nesilaikymą. Ji naudotų perduotus teisės aktų nustatytą auditą atliekančių auditorių ar audito įmonių turimus audito darbo dokumentus arba kitus dokumentus tik tam, kad būtų galima vykdyti auditorių ir audito įmonių viešosios priežiūros, išorės kokybės užtikrinimo ir tyrimo funkcijas. Pagal Jungtinių Amerikos Valstijų įstatymus ir kitus teisės aktus ji gali leisti bet kurios valstybės narės kompetentingoms institucijoms susipažinti su Jungtinių Valstijų auditorių arba audito įmonių turimais audito darbo dokumentais ar kitais dokumentais, tačiau ji negali pagal Jungtinių Valstijų įstatymus perduoti šių dokumentų valstybių narių kompetentingoms institucijoms.

               (12)

               Tačiau Jungtinių Amerikos Valstijų vertybinių popierių ir biržos komisija bet kurios valstybės narės kompetentingai institucijai gali pateikti Jungtinių Amerikos Valstijų akcinių bendrovių apskaitos priežiūros valdybos parengtas tikrinimo ataskaitas, parengtas apie Jungtinių Valstijų auditorius ir audito įmones, ir, gavusi išankstinį prašymą ir pagrįstas prašymo priežastis, Jungtinių Valstijų auditorių arba audito įmonių turimus audito darbo dokumentus arba kitus dokumentus, susijusius su tokiais tikrinimais. Todėl valstybių narių kompetentingų institucijų ir Jungtinių Amerikos Valstijų akcinių bendrovių apskaitos priežiūros valdybos bendradarbiavimo auditorių ir audito įmonių tikrinimų srityje rezultatai iš esmės yra lygiaverčiai tiesioginiam apsikeitimui teisės aktų nustatytą auditą atliekančių auditorių ar audito įmonių turimais audito darbo dokumentais ar kitais dokumentais, kaip numatyta Direktyvos 2006/43/EB 36 straipsnyje. Tuo remiantis, Jungtinių Amerikos Valstijų akcinių bendrovių apskaitos priežiūros valdyba turėtų būti laikoma tinkama Direktyvos 2006/43/EB 47 straipsnio 1 dalies tikslais.

               (13)

               Teisės aktų nustatytą auditą atliekančių auditorių ar audito įmonių turimų audito darbo dokumentų ar kitų dokumentų perdavimas turėtų apimti pagal šį sprendimą pripažintoms tinkamomis institucijoms suteikiamą galimybę susipažinti su teisės aktų nustatytą auditą atliekančių auditorių ar audito įmonių turimais audito darbo dokumentais ar kitais dokumentais arba jų perdavimą šioms institucijoms, iš anksto gavus valstybių narių kompetentingų institucijų sutikimą, ir valstybių narių kompetentingų institucijų toms institucijoms suteikiamą galimybę susipažinti su tokiais dokumentais arba jų perdavimą toms institucijoms. Dėl to, atliekant tikrinimus ar tyrimus, teisės aktų nustatytą auditą atliekantiems auditoriams ir audito įmonėms turėtų būti draudžiama suteikti toms institucijoms galimybę susipažinti su teisės aktų nustatytą auditą atliekančių auditorių ar audito įmonių turimais audito darbo dokumentais ar kitais dokumentais arba juos perduoti toms institucijoms kokiomis nors kitomis sąlygomis negu tos, kurios nurodytos šiame sprendime ir Direktyvos 2006/43/EB 47 straipsnyje, pavyzdžiui, remiantis teisės aktų nustatytą auditą atliekančio auditoriaus, audito įmonių ar kliento įmonės sutikimu.

               (14)

               Šis sprendimas neturėtų pakenkti 2004 m. gruodžio 15 d. Europos Parlamento ir Tarybos direktyvos 2004/109/EB dėl informacijos apie emitentus, kurių vertybiniais popieriais leista prekiauti reguliuojamoje rinkoje, skaidrumo reikalavimų suderinimo, iš dalies keičiančios Direktyvą 2001/34/EB (3), 25 straipsnio 4 dalyje minimiems bendradarbiavimo susitarimams.

               (15)

               Kadangi šis sprendimas priimtas pereinamuoju laikotarpiu, kuris buvo suteiktas tam tikrų trečiųjų šalių auditoriams ir audito įmonėms 2008 m. liepos 29 d. Komisijos sprendimu 2008/627/EB dėl pereinamojo kai kurių trečiųjų šalių auditorių ir audito subjektų audito veiklos laikotarpio (4), šis sprendimas neturėtų užkirsti kelio jokiems galutiniams sprendimams dėl lygiavertiškumo, kuriuos Komisija gali priimti pagal Direktyvos 2006/43/EB 46 straipsnį.

               (16)

               Šis sprendimas yra skirtas efektyviam valstybių narių ir Australijos ir Jungtinių Amerikos Valstijų kompetentingų institucijų bendradarbiavimui palengvinti, kad jos galėtų vykdyti joms pavestas viešosios priežiūros, išorės kokybės užtikrinimo ir tyrimų funkcijas, ir kartu susijusių šalių teisėms ginti. Valstybės narės turėtų pranešti Komisijai apie darbo susitarimus, sudarytus su tomis institucijomis, kad Komisija galėtų įvertinti, ar bendradarbiavimas vyksta laikantis Direktyvos 2006/43/EB 47 straipsnio.

               (17)

               Galutinis bendradarbiavimo su Australija ir Jungtinėmis Amerikos Valstijomis audito priežiūros srityje tikslas yra įgyti abipusį pasitikėjimą viena kitos priežiūros sistemomis, kurias taikant teisės aktų nustatytą auditą atliekančių auditorių ar audito įmonių turimi audito darbo dokumentai ar kiti dokumentai būtų perduodami tik išimtiniais atvejais. Abipusis pasitikėjimas būtų pagrįstas Sąjungos ir tų šalių auditorių priežiūros sistemų lygiavertiškumu.

               (18)

               Jungtinių Amerikos Valstijų akcinių bendrovių apskaitos priežiūros valdyba norėtų dar kartą įvertinti valstybių narių auditorių priežiūros sistemas, prieš nuspręsdama pasitikėti jų kompetentingų institucijų atlikta priežiūra. Todėl valstybių narių kompetentingų institucijų ir Jungtinių Amerikos Valstijų akcinių bendrovių apskaitos priežiūros valdybos ir Jungtinių Amerikos Valstijų vertybinių popierių ir biržos komisijos bendradarbiavimo mechanizmas turėtų būti peržiūrėtas, kad būtų įvertinta pažanga, padaryta siekiant įgyti abipusį pasitikėjimą viena kita. Dėl šių priežasčių Jungtinių Amerikos Valstijų akcinių bendrovių apskaitos priežiūros valdybai ir Jungtinių Amerikos Valstijų vertybinių popierių ir biržos komisijai šis sprendimas turėtų nustoti galioti 2013 m. liepos 31 d.

               (19)

               Šiame sprendime numatytos priemonės atitinka pagal Direktyvos 2006/43/EB 48 straipsnio 1 dalį įkurto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Šios trečiųjų šalių kompetentingos institucijos laikomos tinkamomis Direktyvos 2006/43/EB 47 straipsnio 1 dalies tikslais:

               1.

               Australijos vertybinių popierių ir investicijų komisija;

               2.

               Jungtinių Amerikos Valstijų akcinių bendrovių apskaitos priežiūros valdyba;

               3.

               Jungtinių Amerikos Valstijų vertybinių popierių ir biržos komisija.

         2 straipsnis
   1.   Pagal Direktyvos 2006/43/EB 53 straipsnį nuo 2008 m. birželio 29 d., atliekant teisės aktų nustatytą auditą atliekančių auditorių arba audito įmonių tikrinimus ar tyrimus, teisės aktų nustatytą auditą atliekančių auditorių arba audito įmonių turimi audito darbo dokumentai arba kiti dokumentai perduodami tik prieš tai gavus susijusios valstybės narės kompetentingos institucijos sutikimą arba susijusios valstybės narės kompetentinga institucija pati perduoda tuos dokumentus.
   2.   Teisės aktų nustatytą auditą atliekančių auditorių ar audito įmonių turimi audito darbo dokumentai arba kiti dokumentai negali būti perduodami jokiais kitais tikslais, išskyrus auditorių ir audito įmonių viešosios priežiūros, išorės kokybės užtikrinimo arba tyrimų funkcijų vykdymą.
   3.   Kai teisės aktų nustatytą auditą atliekančių auditorių ar audito įmonių audito darbo dokumentus arba kitus dokumentus turi tik teisės aktų nustatytą auditą atliekantys auditoriai ar audito įmonės, registruoti kitoje valstybėje narėje negu ta, kurioje registruotas grupės auditorius, kurios kompetentinga institucija yra gavusi prašymą iš kurios nors iš 1 straipsnyje nurodytų institucijų, tokie dokumentai perduodami susijusios trečiosios šalies kompetentingai institucijai tik tuomet, jeigu pirmosios valstybės narės kompetentinga institucija yra davusi aiškų sutikimą tuos dokumentus perduoti.
   4.   Valstybės narės užtikrina, kad dvišaliuose darbo susitarimuose, kuriais remiantis jų kompetentingos institucijos ir Australijos ir Jungtinių Amerikos Valstijų kompetentingos institucijos gali viena kitai perduoti teisės aktų nustatytą auditą atliekančių auditorių ar audito įmonių turimus audito darbo dokumentus ar kitus dokumentus, yra numatytos tinkamos asmens duomenų, taip pat su įmonėmis, kuriose atliekamas finansinių ataskaitų auditas, ir su tokių įmonių auditoriais susijusių ir tuose dokumentuose esančių profesinių paslapčių ir neskelbtinos komercinės informacijos, apsaugos priemonės.
   5.   Nepažeidžiant Direktyvos 2006/43/EB 47 straipsnio 4 dalies, valstybės narės užtikrina, kad auditorių ir audito įmonių viešosios priežiūros, kokybės užtikrinimo ir tyrimų funkcijų vykdymo tikslais dvišaliuose darbo susitarimuose, kuriais remiantis jų kompetentingos institucijos ir Australijos ir Jungtinių Amerikos Valstijų kompetentingos institucijos gali viena kitai perduoti teisės aktų nustatytą auditą atliekančių auditorių ar audito įmonių turimus audito darbo dokumentus ar kitus dokumentus, būtų numatyta, kad valstybių narių auditorių ar audito įmonių ir Australijos ir Jungtinių Amerikos Valstijų kompetentingų institucijų ryšiai būtų palaikomi per atitinkamos valstybės narės kompetentingas institucijas.
   6.   Valstybės narės gali sutikti, kad būtų atliekami bendri tikrinimai, tik tada, kai tai būtina. Jos užtikrina, kad bet kuriems jų kompetentingų institucijų ir Australijos ir Jungtinių Amerikos Valstijų kompetentingų institucijų pagal Direktyvos 2006/43/EB 47 straipsnį valstybių narių teritorijoje atliekamiems bendriems tikrinimams paprastai vadovautų atitinkamos valstybės narės kompetentinga institucija.
   7.   Valstybės narės užtikrina, kad bet kuris jų kompetentingų institucijų ir Australijos ir Jungtinių Amerikos Valstijų kompetentingų institucijų dvišalis darbo susitarimas atitinka šiame sprendime nustatytas bendradarbiavimo sąlygas.
   3 straipsnis
   1 straipsnio 2 ir 3 dalyse nurodytoms kompetentingoms institucijoms šis sprendimas nustoja galioti 2013 m. liepos 31 d.
   4 straipsnis
   Šis sprendimas skirtas valstybėms narėms.

      Priimta Briuselyje 2010 m. rugsėjo 1 d.

            Komisijos vardu

         Michel BARNIER

            Komisijos narys

      (1)  OL L 157, 2006 6 9, p. 87.

      (2)  OL L 281, 1995 11 23, p. 31.

      (3)  OL L 390, 2004 12 31, p. 38.

      (4)  OL L 202, 2008 7 31, p. 70.